এনড্ৰইড মোবাইল ব্যৱহাৰকাৰীৰ বাবে সুখবৰ। কলিয়াবৰৰ জখলাবন্ধাৰ বাঘজানৰ এজন যুৱক ৰাজা বৰা। এই যুৱকজনে মোবাইল এপ উদ্ভাৱনৰ জৰিয়তে বিশেষ চৰ্চা লাভ কৰিবলৈ সক্ষম হৈছে। ৰাজাই উদ্ভাৱন কৰি উলিয়াইছে ব্ৰাহ্মজ কিং ব্ৰাউজাৰ। বৰ্তমান কলিয়াবৰ কলেজত অধ্যয়নৰত ৰাজাই ৮ মাহ জোৰা প্ৰচেষ্টাৰ অন্তত এই বিশেষ এপটো বিকাশ কৰিবলৈ সক্ষম হৈছে। ইতিমধ্যে Google Play Store ত যোৱা শনিবাৰৰ পৰা উপলব্ধ হৈছে Brahmos King Browser App টো।
নিজৰ অধ্যৱসায়ৰ অন্তত ৰাজাই সাজি উলিওৱা App টোৰ ব্যৱহাৰকাৰীসকলে বিশ্বৰ জ্ঞানৰ সম্ভাৰ, দেশ বিদেশৰ বা-বাতৰি, অনলাইন শ্বপিং, প্ৰতিযোগিতামূলক পৰীক্ষাত অৱতীৰ্ণ হোৱা কৌশল সম্পৰ্কে অৱগত হ'ব পাৰিব।
যি সময়ত অজিৰ একাংশ যুৱপ্ৰজন্মই অবাবত ফেচবুকত অনলাইন থাকি নাইবা অন্যান্য ছ'চিয়েল মেডিয়াত ব্যস্ত হৈ নিজৰ বহুমূলীয়া সময় অবাবত নষ্ট কৰিছে তেনে সময়তে ৰাজাৰ এনে পদক্ষেপ সঁচাই প্ৰশংসনীয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
